b"\n_START_ARTICLE_\nSurvivor: Cook Islands\n_START_PARAGRAPH_\nAng Survivor: Cook Islands ay ang ika-labintatlong season ng palabas na Survivor. Opisyal na inanusyo ito ni Jeff Probst sa pagwawakas ng Survivor: Panama. Noong 3 Pebrero 2006  nagsimula ang pagtanggap ng mga kalahok at sa Marso naman nagsimula ang mga panayam ng CBS sa mahigit-kumulang na walong-daang aplikante. Mula doon sa walong daan, apatnapu't walo ang napili nilang papuntahin sa Los Angeles noong Abril at Mayo. Doon nila pinili ang dalawangpung lalahok sa palabas na magaganap nang Hunyo hanggang Agosto 2006 sa mga pulo ng Aitutaki sa Cook Islands. Nadiskubre ng Survivor Maps ang lokasyon bago pa ito ilathala sa pagwawakas ng Survivor: Panama. Sinimulan itong ipalabas noong 14 Setyembre 2006._NEWLINE_Sa kauna-unahang pagkakataon sa kasaysayan ng Survivor, nahati ang mga kalahok ayon sa kanilang lahi (Puti, Asyano, at Black), habang ang isang tribo nama'y ayon sa  etnisidad (Ispaniko ng kahit anong lahi). Sa mga nakarang season, nahati na rin ang mga kalahok ayon sa kasarian at edad."